OzLabs/hebrew-wiki-articles huggingface dataset:
שלום פישר

יעקב שלום ("שולם") פישר (י"ד באייר תשי"ז, 14 במאי 1957 – ד' באייר תשפ"ב, 5 במאי 2022) היה איש עסקים חרדי ישראלי, בעל השליטה ברשת איקאה בישראל, מבעלי שופרסל והיו"ר שלה.

==ביוגרפיה==
נולד בירושלים, בנם של שמשון וחיה שרה פישר. אביו היה מבעלי "מלון ירושלים". בשנת 1969 נסע אביו לארצות הברית לחתונת בנו הבכור, אחיו הגדול של פישר, ובדרכו לחתונה לקה בשבץ ונפטר במקום. למד בישיבת ערלוי בירושלים, אצל הרב יוחנן סופר. נישא לאהובה לבית גליק.

בתחילת דרכו החזיק במפעל הנרות "נר ציון", ולאחר מכן בחברת "פאלאס תעשיות" לכלים חד-פעמיים.

בתחילת המאה ה-21 הכיר את מתיו ברונפמן, והשניים חברו לרכישת השליטה בריבוע כחול ורשת מגה, יחד עם דודי ויסמן ושרגא בירן. בינואר 2007 מכרו פישר וברונפמן את מניותיהם בריבוע כחול.

בשנת 2005 רכשו פישר וברונפמן את זיכיון איקאה בישראל מרשת קו-אופ תמורת 38 מיליון דולר. בעלת הזיכיון, חברת "ליבנה צפוני", החזיקה אז סניף אחד בנתניה, ומאז ועד למועד פטירתו של פישר התרחבה לשבעה סניפים. הכנסות החברה מוערכות ב-1.7 מיליארד ש"ח בשנה.

בשנת 2007 רכשו פישר וברונפמן את השליטה בחברת הנדל"ן הבורסאית "ישראלום נכסים", תמורת 108 מיליון ש"ח.

במרץ 2007 רכשו פישר וברונפמן, באמצעות חברת "ישראלום נכסים" שבשליטתם, 19.8% ממניות שופרסל, והחזיקו בשליטה ברשת השיווק, יחד עם נוחי דנקנר. פישר שימש כיו"ר שופרסל במשותף עם רפי ביסקר. לאחר כעשור מכרו פישר וברונפמן את המניות בשופרסל.

פישר תרם סכומי כסף גדולים למוסדות תורה וחסד וליתומים ואלמנות.<ref></ref>

הונו של פישר נאמד ביותר ממיליארד ש"ח. התגורר בבני ברק והיה אב לתשעה ילדים. אחיו הוא איש העסקים החב"די דוד פישר.

נפטר בד' באייר תשפ"ב, לאחר מחלה קשה. הלווייתו נערכה בנתניה, בני ברק וירושלים,<ref></ref> נקבר בהר המנוחות. הותיר אחריו חמישה בנים וארבע בנות.

==קישורים חיצוניים==
* 
* 

==הערות שוליים==

קטגוריה:אנשי עסקים חרדים ישראלים
קטגוריה:דירקטורים ישראלים
קטגוריה:נדבנים ישראלים
קטגוריה:יהודים הקבורים בהר המנוחות
קטגוריה:ישראלים שנולדו ב-1957
קטגוריה:ישראלים שנפטרו ב-2022
קטגוריה:בוגרי ישיבת ערלוי
Get on Your Feet

Get on Your Feet (בעברית: קום על רגלייך) הוא שיר של הזמרת הקובנית-אמריקאית גלוריה אסטפן אשר יצא כסינגל השני מתוך אלבום הבכורה שלה Cuts Both Ways ב-30 בספטמבר 1989 על ידי אפיק רקורדס ביפן, ארצות הברית ובריטניה. במהלך שנת 1990 הוא גם יצא בשאר אירופה. השיר נכתב על ידי חורחה קאסאס, קליי אוסטוולד וג'ון דיפריה והופק על ידי השניים הראשונים ואמיליו אסטפן. השיר נכלל גם באלבום, Brazil305.

== במדיה ==
בשנת 2000 הופץ סרטון ברשת אשר הפך לוויראלי ובו רואים את מנכ"ל מיקרוסופט לשעבר סטיב באלמר רוקד וצועק בפראות לצלילי השיר בחגיגות ה-25 לחברה.

בשנת 2006 לשיר בוצעה גרסת כיסוי בתוכנית אמריקן איידול על ידי המתמודדת פנטסיה.

בשנת 2012 השיר נכלל במספר פרקים בעונה הרביעית של הסדרה מחלקת גנים ונוף.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:סינגלים מ-1990
קטגוריה:שירי גלוריה אסטפן
קטגוריה:שירים באנגלית
קטגוריה:שירי דאנס-פופ
קטגוריה:שירי סינת'-פופ אמריקאיים
קטגוריה:סינגלים בהוצאת אפיק רקורדס
הארלד קרויצברג

הארַלד קרוֹיצברג (11 בדצמבר 1902 – 25 באפריל 1968) היה רקדן וכוריאוגרף גרמני.

==ביוגרפיה==

קרויצברג נולד ברייכנברג, כיום ליברץ בצ'כיה. למד בבית הספר לבלט של דרזדן, והיה תלמיד של מרי ויגמן ושל רודולף לאבאן.

החל משנת 1927 הופיע במחזות בבימויו של מקס ריינהרדט ובשנת 1929 נסע עם ריינהרדט לניו יורק. לאחר מכן קיים קרויצברג מסע הופעות בארצות הברית, קנדה, ואירופה עם הרקדנית איבון גאורגי.<ref>"Harald Kreutzberg". Encyclopædia Britannica. Encyclopædia Britannica Online. Encyclopædia Britannica Inc., 2012. Web. 16 May. 2012</ref>

בשנת 1955, הקים קרויצברג בית ספר למחול בברן. הבלטים שלו שילבו דרמה והומור, בדגש על סצנות רבות־דמיון. הוא מת בברן .<ref></ref>

הופעה נדירה של קרויצברג בטלוויזיה אירעה ב־1965, כשהופיע בתפקיד הכפול של דרוסלמאייר ושל מלך השלג, בקופרודוקציה גרמנית-אמריקאית מקוצרת מאוד של "מפצח האגוזים" של צ'ייקובסקי. ההפקה שודרה בארצות הברית בערוץ CBS,<ref>The Nutcracker (1964). IMDb</ref> ושודרה שוב מספר פעמים בשנים הבאות, אך בסופו של דבר נזנחה לטובת גרסת מיכאיל ברישניקוב הכמעט־מלאה, משנת 1977.

בשנים 1932–1936 יצר קרויצברג שותפות חריגה עם שותפתו רות פייג'. קרויצברג היה רקדן מודרני גרמני, בעוד פייג' הייתה בלרינה אמריקאית. הם הופיעו לראשונה יחד ב־25 בפברואר 1933 בשיקגו. השותפות הזו עזרה לקרויצברג לבצע את מופעי הסולו שלו במקומות אחרים, שזכו להצלחה. ההופעות של קרויצברג תוארו ככוללות תנועות חזקות, תנועות זורמות, וגם מקטעי פנטומימה. הקפיצות שלו היו מאוד אנרגטיות וחזקות, ובכל זאת תנועותיו היו רכות ומרחפות. הוא היה ידוע לא רק בתור רקדן בלט ורקדן מודרני מוכשר, אלא גם בתור בדרן.<ref></ref>

==קישורים חיצוניים==

* 

== הערות שוליים ==

קטגוריה:רקדנים גרמנים
קטגוריה:כוריאוגרפים
קטגוריה:גרמנים שנולדו ב-1902
קטגוריה:גרמנים שנפטרו ב-1968
קטגיהאזה

קטגיהאזה (בהונגרית: Kétegyháza) היא עיר בנפת גיולה שבמחוז בקש בדרום מזרח הונגריה. עד ל הייתה בה קהילה יהודית קטנה.

כמו יישובים רבים באירופה גם מספר התושבים בקטגיהאזה נמצא בירידה. בשנת 1990 חיו בכפר 4,525 תושבים, ובשנת 2021 רק 3,230 תושבים.

כ-30 אחוז מתושביה מזדהים כרומנים.
עד שנת 1876 היה הכפר חלק מזראנד (Zaránd) ועד שנת 1950 היה חלק מהעיר בקש.

== יהודי קטגיהאזה ==
יהודים חיו בקטגיהאזה במאה ה-19 וב-1944 נרצחו רבים מהם בשואת יהודי הונגריה. במקום קיים בית קברות יהודי

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|61
|3,324
|-
|1910
|36
|
|-
|1920
|40
|
|-
|1930
|41
|
|-
|1941
|35
|4,520
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
דיוויזיית השריון ה-13 (ארצות הברית)

דיוויזיית השריון ה-13 של צבא ארצות הברית (באנגלית: 13th Armored Division) הייתה דיוויזיית שריון אמריקאית אשר לחמה במלחמת העולם השנייה בחזית המערבית.

== היסטוריה ==
הדיוויזיה הוקמה ב-15 באוקטובר 1942 במחנה ביל, מזרחית למריסוויל, קליפורניה.

דיוויזיית השריון ה-13, הידועה בשם החתולים השחורים, נחתה בלה האבר, צרפת, ב-29 בינואר 1945. לאחר ביצוע תפקידי כיבוש, עברה הדיוויזיה להומברג ליד קאסל כדי להתכונן ללחימה תחת הארמייה השלישית, ב-5 באפריל. באלטנקירכן, היא צורפה לקורפוס המוטס ה-18 והתכוננה למבצע כיס הרוהר. ההתקפה החלה בהונף, ב-10 באפריל. לאחר חציית נהר זיג בזיגבורג, הדיוויזיה ה-13 דחפה צפונה לברגיש גלאדבאך, ואז לכיוון דיסבורג ומטמן ב-18 באפריל.

במעבר דרומה לאשנאו, התכוננה הדיוויזיה לפעולות בבוואריה. הדיוויזיה החלה את מסעה ב-26 באפריל מפרסברג, חצתה את נהר Regen, ולאחר מכן את הדנובה ב- Matting והבטיחה את האזור ליד דונצלינג. ב-28 באפריל יחידות מהדיוויזיה כבשו את פלאטלינג וחצו את נהר האיזר. הדיוויזיה נתקלה בהתנגדות בינונית עד כבדה במהלך נסיעה זו דרך דרום גרמניה. הדיוויזיה נכנסה לבראונאו אם אין, אוסטריה, ב-2 במאי, ועמדת הפיקוד הוקמה בבית שבו נולד היטלר. ראש גשר מעבר לפונדק הוקם במרקטל, אך הנהר לא נחצה כשהגיעו פקודות לדיוויזיה להתמקם מחדש מצפון לנהר אין.

נעשו הכנות להתקדמות נוספת עם סיום המלחמה באירופה. הדיוויזיה ה-13 נשארה בגרמניה עד 25 ביוני ועזבה את לה האבר, צרפת, בחזרה הביתה ב-14 ביולי 1945. במהלך הלחימה נהרגו 214 מלוחמי הדיוויזיה ו-912 נפצעו.

הדיוויזיה עברה למחנה קוק, קליפורניה לאחר שחזרה לארצות הברית, שם התאמנה במבצעים אמפיביים בזמן הכניעה היפנית. הלוחמים היו מודעים לכך שזה סוד גלוי שהם עשויים להשתתף בפלישה ליפן. היא הושבתה ב-15 בנובמבר 1945.

הדיוויזיה הופעלה מחדש בשנת 1947, על ידי שינוי השם של דיוויזיית השריון ה-19, אשר הוכרז על הקמתה, אך לא הופעלה בפועל, במהלך מלחמת העולם השנייה. דיוויזיית השריון ה-19 הופעלה בסופו של דבר מיד לאחר המלחמה, והוקצתה לאזור הארמייה השישית של המילואים המאורגנים (במיוחד קליפורניה, אורגון ואריזונה). בשנת 1947, הדיוויזיה המשוריינת ה-19 הוגדרה מחדש כדיוויזיית השריון ה-13 לבקשת קליפורניה.<ref></ref> ב-1952, הדיוויזיה הוגדרה מחדש כדיוויזיית הרגלים ה-63 בלוס אנג'לס, קליפורניה, וכך הושבתה לבסוף הדיוויזיה המשוריינת ה-13.

== מפקדים ==
* ג'ון ווגאן (1942–1945)
* ג'ון מיליקין (1945)

== הערות שוליים ==

קטגוריה:זירת מערב אירופה במלחמת העולם השנייה
קטגוריה:דיוויזיות בצבא ארצות הברית במלחמת העולם השנייה
קטגוריה:דיוויזיות שריון בצבא ארצות הברית
Burning Bridges (שיר של פינק פלויד)

"Burning Bridges" הוא שיר של פינק פלויד מאלבומם Obscured by Clouds שיצא בשנת 1972. לשיר לחן זהה לרצועה "Mudmen" שבאותו אלבום.

== הלחנה ושירה ==
השיר מורכב ממנגינת אורגן שכתב ריצ'רד רייט, כאשר דייוויד גילמור ורייט שרים את המילים שנכתבו על ידי רוג'ר ווטרס כדואט.

== הופעות חיות ==
השיר בוצע בהופעה חיה על ידי מייסון בשנת 2022, עם להקתו Nick Mason's Saucerful of Secrets<ref></ref>. 

== משתתפים ==
* דייוויד גילמור - גיטרה חשמלית, גיטרת סלייד, שירה מובילה
* ריצ'רד רייט - אורגן האמונד, שירה מובילה
* רוג'ר ווטרס - גיטרה בס
* ניק מייסון - תופים, כלי הקשה

==קישורים חיצוניים==

== הערות שוליים ==

Burning Bridges
Burning Bridges
Burning Bridges
מקלינטוק!

[[ג'ק קרושן,ג'ון וויין, מורין אוהרה וצ'יל ווילס במקלינטוק!]]
מקלינטוק! (באנגלית: !McLintock) הוא מערבון קומי אמריקאי בצבעי טכניקולור משנת 1963 בבימויו של אנדרו ו. מקללאגלן, עם ג'ון וויין ומורין אוהרה בתפקידים הראשיים.

הסרט הופק על ידי חברת ההפקה העצמאית של ג'ון וויין "Batjac Productions". בשנת 1991 הוא הפך לנחלת הכלל מפני שזכויותיו לא חודשו.

העלילה היא סביב האיש העשיר מקלינטוק ויחסיו המעורערים עם אשתו שנגמרים בכניעתה לרצונו.

==תקציר העלילה==
ג'ורג' וושינגטון מקלינטוק המכונה בקיצור ג'.וו. (G.W) הוא בעל חוות בקר ענקית, מפעל עצים ומכרה באחת הטריטוריות של ארצות הברית. עוזרו הנאמן הוא דראגו (צ'יל ווילס). אשתו קתרין (מורין אוהרה) עזבה אותו לפני שנתיים כי חשדה שהוא בוגד בה.

בתם היחידה רבקה "בקי" (סטפני פאוורס) סיימה את לימודיה ועומדת לחזור אליו למורת רוחה של קתרין שרוצה שבקי תעבור לבירת הטריטוריה המכובדת יותר.

את מקלינטוק משרתים בביתו דראגו (צ'יל ווילס) ואם הבית האלמנה לואיז דרוול (איבון דה קרלו) שבנה דוולין (פטריק וויין - בנו של ג'ון וויין) עובד אצל מקלינטוק.

שני צעירים מחזרים אחרי בקי - דוולין וורן ומט דגלס הצעיר (ג'רי ון דייק) שאביו הוא מהמתנגדים לשלטונו של מקלינטוק במקום.

מקלינטוק שואף ליחסי שלום עם המתנחלים החדשים באזור שקבלו קרקעות מהמדינה ועם האינדיאנים משבט קומנצ'י. הוא מציל את ראש השבט פומה (מייקל פט) מתלייה במשפט לינץ' לאחר שנאשם בחטיפת נערה שמגיעה למקום לאחר שברחה עם אהובה. לאחר מכן מתחוללת במקום קטטה המונית וכולם נופלים בלבוש מלא בבוץ...

המושל (רוברט לוברי) בא לשפוט את ראשי השבט שחרגו מגבולות השמורה שלהם ומקלינטוק מספק לאינדיאנים בחשאי רובים וחומר נפץ. הם מפוצצים את קירות בית המעצר, משחררים את המנהיגים וחולפים על פני אנשי המקום שחוגגים את הרביעי ביולי בתחרות רודאו.

מקינטוק שואל את אשתו מדוע עזבה אותו והיא אומרת שראתה כתמי אודם על לחיו. היא בורחת ממנו והוא רודף אחריה כששמלתה נקרעת וכל התושבים משועשעים מכך. לבסוף הוא תופס אותה, משכיב אותה על ברכיו וחובט בישבנה ולבסוף הוא מסכים לגירושין אך לאחר שקתרין מתקררת היא חוזרת אליו ומבטיחה להתנהג כראוי.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'ון וויין
|ג'ורג' וושינגטון מקלינטוק
|
|-
|מורין אוהרה
|קתרין מקלינטוק
|
|-
|פטריק וויין
|דוולין וורן
|
|-
|סטפני פאוורס
|בקי מקלינטוק
|
|-
|ג'ק קרושן
|ג'ק בירנבאום
|בעל חנות כללית
|-
|צ'יל ווילס
|דראגו
|עוזר של מקלינטוק
|-
|איבון דה קרלו
|לואיז וורן
|
|-
|אדגר ביוקנן
|באני דל
|
|-
|ג'רי ון קייק
|מט דאגלס ג'ונ.
|
|-
|גורדון ג'ונס
|מט דאגלס
|
|-
|מייקל פט
|פומה
|ראש שבט קומנצ'י
|-
|רוברט לוברי
|קת'ברס המפרי
|מושל
|}

==קישורים חיצוניים==

* [https://www.youtube.com/watch?v=_e-yIzO1oWA&t=6939s מקלינטוק!], באתר יוטיוב
* [https://www.tcm.com/tcmdb/title/83151/mclintock#overview מקלינטוק!], באתר TCM
* [https://www.youtube.com/watch?v=y5iNeie1r הסצנה הסופית של מקלינטוק], באתר יוטיוב

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:סרטי 1963
קטגוריה:סרטים אמריקאיים
קטגוריה:סרטים באנגלית
קטגוריה:מערבונים
קטגוריה:סרטי יונייטד ארטיסטס
קטגוריה:סרטי קומדיה אמריקאיים
קטגוריה:סרטי ג'ון ויין
ניז'ניה אפשה

ניז'ניה אפשה (באוקראינית: Нижня Апша) הוא כפר במחוז זקרפטיה שבאוקראינה. בשנת 2001 התגוררו בכפר קצת מעל ל-7 אלף תושבים.

ניז'ניה אפשה נחשב לכפר העשיר ביותר באוקראינה. שטחו הוא 30 קמ"ר, והאוכלוסייה מונה כ-7,000 איש. בכפר הזה כמעט ואין בתים חד-קומתיים. בבתים הקטנים ביותר בכפר יש לפחות 10–15 חדרים<ref></ref>.

שתי מונומנטים ארכיטקטוניים השתמרו בכפר - כנסיית עץ משנת 1604 וכנסיית אבן משנת 1776.

היישוב ידוע מהמאה ה-14 כאשר היה חלק של הונגריה. בשנים 1920–1938 הוא היה חלק של צ'כוסלובקיה. לאחר מלחמת העולם השנייה הוא סופח לברית המועצות ולאחר פירוקה נעשה חלק של אוקראינה.

==קישורים חיצוניים==

* [https://kehilalinks.jewishgen.org/Nyzhnya_Apsha/ נתוני קהילה יהודית]

==הערות שוליים==

קטגוריה:מחוז זקרפטיה: יישובים
קטגוריה:יישובים שהוקמו במאה ה-14
Here We Are (שיר)

Here We Are (בעברית: הנה אנחנו) הוא שיר של הזמרת הקובנית-אמריקאית גלוריה אסטפן אשר הופץ בדצמבר 1989 בארצות הברית ובשאר העולם במהלך 1990. השיר יצא כסינגל השלישי מאלבום הבכורה של אסטפן, Cuts Both Ways.<ref></ref> השיר הופץ כבי-סייד ביחד עם גרסת כיסוי לשיר "Don't Let the Sun Catch You Crying" של אלטון ג'ון ברחבי אירופה ומאוחר יותר גרסת כיסוי הופיעה גם באלבום, Hold Me, Thrill Me, Kiss Me. לשיר הופצה גם גרסה פורטוגזית בשם "Toda Pra Você", שנכללה מאוחר יותר גם באלבום האוסף, Éxitos de Gloria Estefan ובגרסה הפורטוגזית של אלבום הבכורה. בשנת 2019 אסטפן העלתה לחשבון היוטיוב שלה גרסה נוספת של השיר בספרדית בשם "Tu y Yo" ("אתה ואני") לרגל 30 שנה לצאת השיר. גרסה זו נכללה גם באלבום, Brazil305. הזמרת סלין דיון עשתה גרסת כיסוי לשיר בספיישל הטלוויזיוני, All The Way Concert.

== הצלחה מסחרית ==
בארצות הברית השיר זכה להצלחה כאשר הגיע למקום ה-6 במצעד האמריקאי ובכך הפך לשיר התשיעי של אסטפן להיכנס לעשירייה העליונה במצעד. בנוסף השיר הגיע למקום הראשון במצעד השירים העכשוויים למבוגרים שם נשאר במשך 5 שבועות. בנוסף השיר זכה להצלחה גם בקנדה, יפן ואוסטרליה כאשר נכנס לכל המצעדים של אותם מדינות לעשרים העליונים. באירופה זכה להצלחה פחותה כאשר במצעד האירופאי הכללי השיר הגיע למקום ה-55 בלבד.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:שירי גלוריה אסטפן
קטגוריה:שירים באנגלית
קטגוריה:שירים שנכתבו על ידי גלוריה אסטפן
קטגוריה:בלדות פופ
קטגוריה:סינגלים בהוצאת אפיק רקורדס
נוקי וחברים

נוקי וחברים (באנגלית: Paco, Nouky & Lola) היא סדרת טלוויזיה מונפשת בלגית צרפתית לילדים, שבוימה על ידי ז'אן-כריסטוף קראפס ודייוויד דגנדה ונכתבה על ידי אלכסנדר רוורנד.

הסדרה שודרה במקור בין השנים 2006–2008. בישראל הסדרה שודרה בדיבוב לעברית בשנת 2011 בערוץ הופ! ובערוץ לולי. לסדרה הופקו 3 עונות הכוללות 78 פרקים באורך 5 דקות.

שיר הפתיחה והסיום של הסדרה בעברית בוצעו על ידי גיתית שובל.

== עלילה ==
הסדרה עוקבת אחר שלושה חברים, פאקו החמור נוקי הדוב ולולה הפרה, אשר בכל פרק משחקים בבית ובחצר, ולומדים לעזור זה לזה.

== דמויות ומדבבים ==
הדיבוב העברי בוים על ידי גדי לוי, והופק על ידי רעות סמדר.
{| class="wikitable plainrowheaders" style="text-align:center;"
! |שם הדמות
! |מדבב/ת בעברית
|-
|פאקו
|איתי לוי
|-
|נוקי
|נדב מדלל
|-
|לולה
|אבישג שצברג
|-
|מספר
|גדי לוי
|}

==קישורים חיצוניים==

קטגוריה:סדרות טלוויזיה צרפתיות לילדים
קטגוריה:סדרות הנפשה בלגיות
קטגוריה:תוכניות טלוויזיה שעלו לשידור בשנות ה-2000
קטגוריה:סדרות ערוץ הופ!
קטגוריה:ערוץ לולי: סדרות
פיגוע הגרזן בבת עין

פיגוע הגרזן בבת עין היה פיגוע גרזן שהתרחש ב-2 באפריל 2009, בו נרצח שלמה נתיב בן ה-13 בידי מחבל פלסטיני תושב ח'ירבת סאפא בן 26.

== תכנון הפיגוע ==
המחבל, מוסא אברהים מוסא טיט, רכש גרזן כשבועיים לפני הפיגוע, והסתיר אותו בוואדי הסמוך לבת עין, ובבוקר הפיגוע אסף אותו ויצא לביצוע הפיגוע.

== הפיגוע ==
בצהרי יום חמישי ח' בניסן תשס"ט (2 באפריל 2009) בסמוך לשעה 12:00 חדר מוסא אברהים מוסא טיט מחבל פלסטיני מחופש ליהודי חרדי, ליישוב בת עין ותקף בגרזן שני נערים: שלמה נתיב שנרצח ויאיר גמליאל (בנו של עופר גמליאל ממחתרת בת עין) שנפצע באורח קל־בינוני.

כיתת הכוננות של היישוב ירתה לעבר המחבל, שלא נפגע והצליח להימלט. המחבל נעצר כשבועיים לאחר מכן, ב־16 באפריל, על ידי כוח של צה"ל, מג"ב ושב"כ. בחקירתו בשב"כ הודה מוסא טיט בביצוע הפיגוע, ושחזר אותו בפני חוקריו. הוא הסגיר את כלי הרצח אשר שימש לביצוע הפיגוע ונותר מוסתר בזירה.

== קישורים חיצוניים ==
* 

== הערות שוליים ==

קטגוריה:יהודה ושומרון: פיגועים
קטגוריה:בת עין
קטגוריה:פיגועי טרור בישראל ב-2009
קטגוריה:רצח קטינים בישראל על רקע לאומני
קטגוריה:ישראל: פיגועי גרזן
רחוב 155

רחוב 155 (באנגלית: 155th Street) הוא רחוב חוצה מזרח-מערב, המפריד בין שכונות הארלם לוושינגטון הייטס, ברובע מנהטן, ניו יורק. זהו הרחוב הצפוני ביותר מבין 155 רחובות חוצי העיר שהופיע בתוכנית חברי הוועדה משנת 1811, שהגדירה את רשת הרחובות הממוספרים במנהטן. הרחוב מורכב מ"קטע חשוב" המהווה עורק ראשי באזור, וכן "קטע משני" שבשימוש מופחת.

החלק ה"חשוב" של רחוב 155 מתחיל בווסט סייד שבריוור סייד דרייב , החוצה את רחוב ברודוויי, שדרת אמסטרדם ושדרת סט. ניקולס . בסט. ניקולס פלייס, השטח יורד בתלילות, ויוצר את הצוק של קוגן . רחוב 155 נישא על ויאדוקט רחוב 155 באורך 490 מטרים, נקודת ציון עירונית שנבנתה ב-1893, המשתפלת לכיוון נהר הארלם, ממשיכה אל גשר סכר מאקומבס , חוצה (אך לא מצטלבת) את הארלם ריבר דרייב . קטע נפרד, לא מחובר, של רחוב 155 עובר מתחת לווידוקט, ומחבר את שדרת ברדהורסט והארלם ריבר דרייב.

הרכבת התחתית של ניו יורק משרתת את החלק הגבוה של רחוב 155 ברחוב 155/סט. שדרת ניקולס על קו השדרה השמינית של ה-IND והחלק הנמוך ברחוב 155/שדרות פרדריק דאגלס על קו ה-IND Concourse.

==נקודות עניין==
ויאדוקט מזרחי (1994)
* הייברידג' פארק – ממוקם על גדות נהר הארלם ליד הקצה הצפוני ביותר של מנהטן, בין רחוב 155 ורחוב דיקמן.
* מגרשי פולו - הגלגול השני והשלישי (האחרון) של האצטדיונים המפורסמים מוקמו בשדרה ה-8 של אז מ-1911 עד 1963, בקוגן'ס הולו בצד הצפוני של הווידוקט. במהלך חייו, זה היה ביתם של קבוצות הבייסבול ניו יורק ג'איינטס (1911–1957), ניו יורק יאנקיז (1913–1922) וניו יורק מטס (1962–1963), והניו יורק ג'איינטס (1925–1955) וקבוצת הכדורגל ניו יורק ג'טס (1960–1963).
* פארק ראקר - ממוקם בשדרת פרדריק דאגלס, ראקר פארק הוא אחד ממקומות המפלט המובילים לכדורסל רחוב, וליגת הקיץ שלו הייתה נקודת ההשקה עבור שחקני NBA רבים.
* האגודה ההיספאנית של אמריקה - מוזיאון לאמנות וחפצי אומנות ספרדית, פורטוגזית ולטינית אמריקאית, כמו גם ספרים וכתבי יד נדירים וספריית מחקר, הממוקמת בשורת אודובון .
* בית הקברות ומאוזוליאום של כנסיית השילוש הקדוש , בצד הדרומי של רחוב 155 בין ברודוויי וריברסייד דרייב.

==קישורים חיצוניים==

* [https://forgotten-ny.com/2005/01/155th-street-manhattan/ I Can't Drive 155], Forgotten-NY

==הערות שוליים==

155
קטגוריה:הארלם
קטגוריה:וושינגטון הייטס
נקודת אלמונד (אנטארקטיקה)

נקודת אלמונד (באנגלית: Almond Point; מילולית: נקודת השקד) היא לשון יבשה סלעית, בחצי האי טריניטי, בחלקו הצפוני ביותר של חצי האי האנטארקטי, בארץ גרהאם שבאנטארקטיקה.

לשון היבשה נמצאת באזור חוף דייוויס, והיא בולטת לתוך מפרץ שארקו.

נקודת אלמוד ממוקמת בין קרחון וייטקלאוד לבין קרחון מקניל.

== היסטוריה ==
=== גילוי ומיפוי הנקודה ===

לשון היבשה מופתה לראשונה בשנת 1948 על ידי סוקרים מטעם סקר שטחי חסות איי פוקלנד, אשר יצאו מבסיס מפרץ התיקווה.

=== מקור השם ===

שמה של לשון היבשה ניתן לה בשנת 1948 על ידי סקר שטחי חסות איי פוקלנד.
זהו שם תיאורי - ללשון היבשה צורת שקד, "Almond" באנגלית.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=PA141&lpg=PA141&dq=%22Almond+Point%22+Antarctica&source=bl&ots=6UQfNDJg2L&sig=ACfU3U2TFQDmZsaCdkilYsDmxu1mwfH8Kg&hl=en&sa=X&ved=2ahUKEwjwldiMocv3AhWMq6QKHYuFD6Y4HhDoAXoECAQQAw#v=onepage&q=%22Almond%20Point%22%20Antarctica&f=false Sailing Directions for Antarctica: Includes Islands South of Latitude 60°], 1960, P 141</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA435&lpg=PA435&dq=%22Almond+Point%22+Antarctica&source=bl&ots=qcTDysOcrc&sig=ACfU3U0D9vUzXStlv3QH7xhNS__u-yASxA&hl=en&sa=X&ved=2ahUKEwjwldiMocv3AhWMq6QKHYuFD6Y4HhDoAXoECAMQAw#v=onepage&q=%22Almond%20Point%22%20Antarctica&f=false Sailing Directions (planning Guide) and (enroute) for Antarctica], P 435</div>

== קישורים חיצוניים ==
* [https://web.archive.org/web/20210602231140/https://geonames.usgs.gov/apex/f?p=gnispq:5:::NO::P5_ANTAR_ID:322 נקודת אלמונד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=258&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת אלמונד] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25607836 מפת אזור נקודת אלמונד]
* [https://www.marineregions.org/gazetteer.php?p=details&id=10057 נקודת אלמונד] באתר marineregions
* [https://www.mindat.org/feature-6631079.html נקודת אלמונד] באתר mindat
* [https://www.timeanddate.com/astronomy/@6631079 נתוני זריחת/שקיעת שמש/ירח] עדכניים בנקודת אלמונד
* [https://www.timeanddate.com/weather/@6631079 מזג אוויר נוכחי עדכני בנקודת אלמונד]
** [https://www.timeanddate.com/weather/@6631079/ext תחזית מזג אוויר עדכנית ארוכת טווח עבור נקודת אלמונד]
** [https://www.timeanddate.com/weather/@6631079/historic נתוני מזג אוויר היסטוריים עבור נקודת אלמונד]
** [https://www.timeanddate.com/weather/@6631079/climate נתוני מזג אוויר סטטיסטיים עבור נקודת אלמונד]

== הערות שוליים ==

אלמונד
אדהם הדיה

אדהם הדיה (בערבית: أدهم هدية; נולד ב-12 בפברואר 1985 בנצרת שבישראל) הוא כדורגלן עבר ערבי-ישראלי המאמן את מועדון ספורט כפר קאסם.

== קריירה ככדורגלן==
במשך קריירה מקצוענית בת 14 שנים, שיחק הדיה במכבי אחי נצרת, במכבי פתח תקווה, בהכח עמידר רמת גן ובהפועל כפר סבא.

הדיה שיחק בנבחרת הצעירה של ישראל עד גיל 21.

== קריירת אימון ==
לאחר פרישתו ממשחק, שימש הדיה כעוזר מאמן במכבי אחי נצרת, ובהמשך קודם להיות המאמן הראשי של הקבוצה. לאחר מכן, אימן את שמשון כפר קאסם, הפועל אכסאל, הפועל כאוכב, וחזר לקדנציה נוספת במכבי אחי נצרת.

ב-30 בדצמבר 2020 מונה הדיה למאמן מכבי בני ריינה מליגה א'. בתום עונת הוא העפיל עם המועדון לליגה הלאומית, ובחלוף עונה נוספת העפיל עם המועדון לליגת העל, לראשונה בתולדות המועדון. ב-7 בספטמבר 2022 פוטר מתפקידו. ב-18 בספטמבר מונה למאמן הפועל אום אל פאחם.ב-22 בספטמבר 2023 פוטר מתפקידו.ב-9 בדצמבר 2023 מונה למאמן מועדון ספורט כפר קאסם, והשאיר אותה בליגה.

== חיים אישיים ==
בעל תואר ראשון מהקריה האקדמית אונו.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נצרת: כדורגלנים
קטגוריה:כדורגלנים ערבים ישראלים
קטגוריה:כדורגלני מכבי אחי נצרת
קטגוריה:כדורגלני מכבי פתח תקווה
קטגוריה:כדורגלני הכח עמידר רמת גן
קטגוריה:כדורגלני הפועל כפר סבא
קטגוריה:מאמני כדורגל ישראלים
קטגוריה:מאמני מכבי אחי נצרת
קטגוריה:מאמני הפועל אום אל-פחם
קטגוריה:מאמני מועדון ספורט כפר קאסם
קטגוריה:בוגרי הקריה האקדמית אונו
קטגוריה:ישראלים שנולדו ב-1985
אילן חרוזי

אילן חרוזי (נולד בשנת 1937 לערך) הוא רופא כירורג ישראלי. שימש כמנהל מחלקה כירורגית בבית החולים סורוקה בבאר שבע ובבית החולים וולפסון בחולון. מחלוצי הכירורגיה הבריאטרית בישראל.

==ביוגרפיה==
אילן חרוזי גדל בתל אביב כצעיר בשני אחים. אמו הייתה רופאת שיניים ואביו מהנדס. בשנת 1957 החל ללמוד רפואה באוניברסיטה העברית בירושלים וסיים את הלימודים ב-1964. בשנים 1965–{{כ}}1972 התמחה בכירורגיה כללית בבית החולים הדסה עין כרם בירושלים. לאחר מכן היה רופא בכיר במחלקה לכירורגיה שם וכיהן כמרצה בכיר בבית הספר לרפואה. במלחמת ההתשה ובמלחמת יום הכיפורים שירת במילואים כרופא צבאי בסיני.

בשנת 1978 עבר חרוזי לשמש כמנהל מחלקה כירורגית ג' בבית החולים סורוקה בבאר שבע. כיהן שם כמנהל החטיבה הכירורגית וכפרופסור מן המניין באוניברסיטת בן-גוריון.

בשנת 1996 עבר לנהל את מחלקה כירורגית ב' בבית החולים וולפסון, ומילא את התפקיד עד לפרישתו לגמלאות ב-2002.

מתגורר בתל אביב. חיבר את הספר האוטוביוגרפי "הטוב שברופאים, לגיהנום?".

==לקריאה נוספת==
* אילן חרוזי, הטוב שברופאים, לגיהנום?: מסיפוריו של רופא כירורג, מנדלי מוכר ספרים ברשת, 2020

==קישורים חיצוניים==
* [https://www.youtube.com/watch?v=VH7kD_eE9SY אילן חרוזי מספר על ניסיונו כרופא צבאי בסיני], בערוץ ההסתדרות הרפואית בישראל באתר יוטיוב

קטגוריה:כירורגים ישראלים
קטגוריה:סגל מרכז רפואי הדסה
קטגוריה:סגל המרכז הרפואי האוניברסיטאי סורוקה
קטגוריה:סגל המרכז הרפואי ע"ש אדית וולפסון
קטגוריה:רופאים צבאיים ישראלים
קטגוריה:חיילי צה"ל במלחמת ההתשה
קטגוריה:חיילי חיל הרפואה במלחמת יום הכיפורים
קטגוריה:ישראלים שנולדו ב-1937
הפועל עירוני כרמיאל

הפועל עירוני כרמיאל היא קבוצת כדורגל ישראלית מהעיר כרמיאל, שמשחקת כיום בליגה ב' צפון א'.

==היסטוריה==
הקבוצה הוקמה לראשונה בשנת 1964 כ"הפועל כרמיאל" והתמודדה בליגות הנמוכות עד פירוקה בשנת 2008. בשנת 2009, בית"ר צפת ששיחקה בליגה א' והייתה נציגת העיר צפת התאחדה עם הפועל כרמיאל ליצירת מועדון כדורגל כרמיאל/צפת, שבמשך כמה שנים רצופות הוכתרה לקבוצה בעלת משחק הוגן הטובה ביותר בליגה א' וקיבלה זכות להשתתף בשלב הבתים בגביע האזורים האירופי במשך 3 פעמים רצופות (בשנים 2011, 2013, 2015). הישג השיא של המועדון היה מקום שלישי בליגה א' צפון בעונת 2013/14 והעפלה לפלייאוף העלייה, שם הפסידה 0–2 בסיבוב הראשון להפועל מגדל העמק.

הקבוצה פורקה ב-2016 וב-2019 הוקמה מחדש ביוזמת עומרי דרור וראש העיר משה קונינסקי. באפריל 2020, בעקבות פרוץ מגפת הקורונה בישראל והפסקת פעילות הליגות הנמוכות, החליטה ההתאחדות לכדורגל שהפועל עירוני כרמיאל תעפיל לליגה ב' צפון א'.

בעונת 2022-2023 סיימה הקבוצה במקום השלישי בליגה ב' צפון א' והגיעה עד לגמר הפלייאוף, שם הפסידה למ.כ טמרה ונשארה לעוד עונה בליגה.<ref></ref>

הקבוצה משחקת באצטדיון כרמיאל המכיל 700 מושבים.

==שחקנים מפורסמים==
* בריאן אריאל נגמן
* ערן שיינזינגר
* ליעד אלמליח
* יובל שבתאי

==קישורים חיצוניים==

*[https://www.karmieli.co.il/הפועל-עירוני-כרמיאל/ הפועל עירוני כרמיאל] בפורטל כרמיאלי
== הערות שוליים ==

קטגוריה:קבוצות כדורגל שהוקמו ב-1964
קטגוריה:קבוצות כדורגל שהוקמו ב-2009
קטגוריה:קבוצות כדורגל שהוקמו ב-2019
קטגוריה:קבוצות כדורגל ישראליות
כרמיאל
קטגוריה:כרמיאל: ספורט
XM7

XM7 (לשעבר XM5) הוא רובה סער בקליבר 6.8x51 מ"מ פיורי (0.277 פיורי) שפותח על ידי זיג זאואר בשנת 2022 כדי להחליף את ה-M4 קרבין בשירות סדיר של צבא ארצות הברית.

מדובר ברובה סער מופעל בגז ומוזן באמצעות מחסנית, הוא פותח כגרסה של צבא ארצות הברית מתוך דגם ה-SPEAR של פלטפורמת ה-SIG MCX.

== היסטוריה ==
חיילים מחטיבת הריינג'רים הרביעית עם ה-XM7 וה-XM250
בינואר 2019, צבא ארצות הברית החל את תוכנית הנשק "Next Generation Squad Weapon Program" כדי למצוא תחליפים ל-M4 קרבין ולמקלע M249. בספטמבר 2019, זיג זאואר הגישה את העיצובים שלה.<ref></ref> ה-XM7 תוכנן לירות ממחסנית SIG Fury קליע בגודל 6.8x51 מ"מ. בתגובה לחששות ששיפורים בשריון הגוף יפחיתו את האפקטיביות של קליעים נפוצים כמו 5.56x45 מ"מ (בשימוש ב-M4 וב-M249) ו-7.62x51 מ"מ.<ref name="AF_Times"></ref><ref></ref><ref></ref>

ב-19 באפריל 2022, צבא ארצות הברית העניק חוזה ל-10 שנים לזיג זאואר לייצור רובה XM7, יחד עם רובה אוטומטי XM250, כדי להחליף את ה-M4 וה-M249, בהתאמה.<ref></ref><ref>[https://www.army.mil/article/255827/army_awards_next_generation_squad_weapon_contract "Army awards Next Generation Squad Weapon contract"]. Army.mil, 19 April 2022.</ref>

בדיקות מבצעיות של רובה XM7, רובה אוטומטי XM250, יחידה אגנוסטית של פלטפורמת Fire Control Optic XM157 וכלי הנשק של חוליית התחמושת 6.8x51 מ"מ צפויים להתחיל בשנת 2024 ובפועל אינם מבטיחים הפצה נרחבת בעתיד.<ref></ref> בינואר 2023 שונה שמו של מ-XM5 ל-XM7 כדי להימנע מבעיית זכויית יוצרים אל מול הקולט M5.

== ראו גם ==

* M4 קרבין
* הקלר וקוך HK416
* IWI ערד

==קישורים חיצוניים==

* 
* 
* 

== הערות שוליים ==

קטגוריה:רובי סער מתוצרת ארצות הברית
קטגוריה:זיג זאואר
ויליירסדורפ

ויליירסדורפ (באפריקאנס: Villiersdorp) היא עיירה הממוקמת בכף המערבי, באזור הנקרא אוברברג, כ-96 ק"מ מקייפטאון, וכ-355 מטרים מעל פני הים. העיירה שוכנת בין הרי ווטרוול (Waterval) ובוינסברג (Baviaansberg) בצד הצפון מערבי של העמק, עם סכר טויווטרסקלופ (Theewaterskloof) מדרום. ויליירסדורפ ידועה גם בתור 'פנינת האוברברג או 'גאוות האוברברג'.

== היסטוריה ==
הפילדקורנט פיטר דה וילייר, הבעלים של החווה ראדין, פנה למושל הכף ב-1841 בבקשה להקים עיירה בחלק מהחווה שלו. ב-1843 הוקמה העיירה, וב-1855 הוכרזה כעירייה.

דה-ווילייר ביקש מהמושל לקרוא לעיירה על שם ההוגנוטים, שכן רוב תושבי העיירה היו צאצאיהם. אבל המושל החליט לקרוא לעיירה על שם מייסדה, פיטר דה וילייר. בתחילה שם העיירה היה "דה וילייר דורפ" (De Villiers Dorp) כלומר הכפר של דה וילייר, אך בשפת הדיבור היא הפכה מאוחר יותר ל"ויליירסדורפ".

=== סמל העיירה ===
הסמל הראשון - דוד גראף תרם לעירייה בשנת 1907 ציור של סמל של משפחת דה וילייר, ששימש לאחר מכן כסמל העירוני.

הסמל השני - סמל חדש נרשם בלשכה להרלדיקה בשנת 1975.

== גאוגרפיה ==
ויליירסדורפ מוקפת הרים, בצדם הצפוני ממוקמים רכסי Blokkop, Aasvoëlberg ו-Sneeukop, עם רכס ה-Baviaansberge במזרח.

מצפון לעיירה נובע נהר ה-Elandskloof, הזורם דרך עמק נהר ה-Elandskloof, אל סכר ה-Elandskloof. הצד המזרחי של העיר גובל בנהר ה-Elandskloof. נהר ה-Kommissiekraal זורם דרך העיירה, אל נהר ה-Elandskloof. כ-5 ק"מ דרומית לווילירדורפ נמצא סכר טויווטרסקלופ, הסכר הגדול ביותר בכף המערבי והשביעי בגודלו בדרום אפריקה. מים מהסכר זורמים אל ה-Riviersonderend.

== כלכלה ==
ויליירסדורפ מוקפת בחוות, ומטעי פירות. בתחילה, חקלאים באזור גידלו בעיקר דגן וכרמים, אך מאז השלמת סכר טויווטרסקלופ וסכר Elandskloof, החקלאות השתנתה למטעי פירות אבל גידול גפנים עדיין מהווה חלק גדול מהחקלאות. כתוצאה מכך, קמו שתי בתי אריזה גדולים: Betko ו- Arbeidsvreugde. קואופרטיב ויליירסדורפ מקבל ענבים שנבצרו באזורים שמסביב.

== אטרקציות ==
ישנם מספר רב של מבנים בווילירדורפ בעלי ערך היסטורי: מוזיאון דגבריק, מבנה הכנסייה הרפורמית ההולנדית, Kelkiewyn, Oude Huis ו-Ou Meul. מוזיאון דגבריק (והמסעדה) הוא משנת 1845 והוכרז כאנדרטה ב-1994.

בניית בית הספר התיכון דה וילייר גראף בשנת 1907 מומן על ידי סר דייוויד פיטר דה וילייר גראף. הבניינים תוכננו על ידי פורסיית' ופארקר, ונבנו על ידי א.ב. ריד וקי.

== קישורים חיצוניים ==

קטגוריה:דרום אפריקה: ערים
קטגוריה:הכף המערבי
קטגוריה:יישובים שהוקמו ב-1841
Attention Tour

The Attention Tour הוא סיבוב הופעות של הזמרת-יוצרת והשחקנית מיילי סיירוס לתמיכה באלבום האולפן השביעי שלה, Plastic Hearts.

== רשימת שירים ==
רשימת שירים זו מייצגת את המופע מ-21 במרץ 2022. היא לא מייצגת את כל המופעים שבמהלך סיבוב ההופעות.

# "We Can't Stop" / "Where Is My Mind?"
# "WTF Do I Know"
# "Plastic Hearts"
# "Heart of Glass"
# "Mother's Daughter"
# "4x4"
# "(SMS) Bangerz"
# "!Dooo It"
# "23"
# "Never Be Me"
# "Angels like You"
# "High"
# "You"
# "The Climb"
# "7 Things"
# "Bang Bang / See You Again"
# "Fly on the Wall"
# "Nothing Breaks Like a Heart"
# "Jolene"
# "Midnight Sky"
# "Wrecking Ball" / "Nothing Compares 2 U"
# "Party in the U.S.A."

== מופעים ==
{| class="wikitable mw-collapsible plainrowheaders" style="text-align:center"
! width="130px" |תאריך
! width="150px" |עיר
! width="150px" |מדינה
! width="225px" |אולם
|-
! scope="row" |29 ביולי 2021
|שיקגו
| rowspan="5" |ארצות הברית
|גרנט פארק
|-
! scope="row" |4 בספטמבר 2021
|נאפה
|נאפה ואלי אקספו
|-
! scope="row" |17 בספטמבר 2021
|מילווקי
|פארק הפסטיבלים של הנרי מאייר
|-
! scope="row" |19 בספטמבר 2021
|אטלנטה
|פארק פיימונטה
|-
! scope="row" |1 באוקטובר 2021
|אוסטין
|פארק צילקר
|-
! scope="row" |18 במרץ 2022
|בואנוס איירס
|ארגנטינה
|היפודרומו דה סן איסידרו
|-
! scope="row" |19 במרץ 2022
|סנטיאגו דה צ'ילה
|צ'ילה
|פארק או'היגינס
|-
! scope="row" |21 במרץ 2022
|בוגוטה
|קולומביה
|מוביסטר ארנה
|-
! scope="row" |26 במרץ 2022
|סאו פאולו
|ברזיל
|אינטרלגוס סירקוט
|}

{| class="wikitable plainrowheaders" style="text-align:center;"
|+רשימת הופעות שבוטלו
! scope="col" style="width:12em;" |תאריך
! scope="col" style="width:10em;" |עיר
! scope="col" style="width:10em;" |מדינה
! scope="col" style="width:16em;" |אולם
! scope="col" style="width:20em;" |סיבה
|-
! scope="row" |23 במרץ 2022
|אסונסיון
|פרגוואי
|Espacio Idesa
|בוטלה עקב מזג אוויר סוער<ref></ref>
|-
|}

== הערות שוליים ==

קטגוריה:סיבובי הופעות מ-2021
קטגוריה:סיבובי הופעות מ-2022
קטגוריה:סיבובי הופעות של מיילי סיירוס
קטגוריה:סיבובי הופעות באמריקה הצפונית
קטגוריה:סיבובי הופעות בארצות הברית
אסתר איזביצקי

אסתר (ביצי) איזביצקי (30 ביוני 1948 – 27 בספטמבר 1994) הייתה מתרגמת ובמאית תיאטרון ישראלית.

== ביוגרפיה ==
נולדה בתל אביב בשנת 1948. אביה, אברהם איזביצקי, היה חבר הארגון היהודי הלוחם שעלה לארץ מזגלמביה ב-1944.

בוגרת מחזור כ"ה של בית חינוך, בעלת תואר ראשון בתיאטרון מאוניברסיטת תל אביב, ותואר שני בהצטיינות מאוניברסיטת ניו-יורק.

במהלך לימודיה לתואר השני החלה לביים מחזות באוף ברודוויי בניו יורק. כששבה לישראל בתחילת שנות השמונים המשיכה לביים בעיקר מחזות שבמרכזם נשים והייתה חלוצה של הזרם הפמיניסטי בתיאטרון הישראלי, דבר שעורר לא פעם מחלוקות וביקורות.

במקביל גם לימדה משחק בבית הספר לאמנויות הבמה בסמינר הקיבוצים, ותרגמה לעברית את המחזה "קללת מעמד המורעבים" של סם שפרד<ref></ref> ואת הספר "הקרב" של קנת מקסי <ref></ref>.

== הצגות שביימה ==
* Cabin Fever - קומדיה שחורה מאת ג'ואן שנקר (1977, The Theatre in St. Clement's Episcopal Church)
* Signs of Life - מחזה הביכורים של ג'ואן שנקר (1979, תיאטרון אמריקן פלייס )<ref></ref>
* יושבות חלוצות על חצץ - מחזה שכתבה איזביצקי על פי יומנים ומכתבים של גיבורות העלייה השנייה והשלישית, ביניהן מניה שוחט. המחזה עורר סערה מכיוון שאחת הדמויות מתאבדת בסופו (1981, תיאטרון חיפה)<ref></ref>.
* אל נקמות - גרסה עברית למחזה של שלום אש שאיזביצקי סייעה לתרגם<ref></ref>, העוסק בין היתר בזנות וביחסים לסביים על רקע חיי היהודים בתחום המושב (1982, תיאטרון באר שבע).
* לצאת מכאן - מחזה של המחזאית האמריקנית מרשה נורמן המגולל את ניסיונות ההשתלבות של אסירה לשעבר בחברה (1982, תיאטרון באר שבע).
* דון ז'ואן חוזר מהמלחמה (1985, תיאטרון באר שבע)
* גברת טונה - עיבוד לספרה של הסופרת הדנית סוזנה ברויגר (1986, תיאטרון וידאובר, קופנהגן). על אף שהיה זה ניסיונה היחיד בבימוי בדנמרק, איזביצקי זכתה בפרס הצגת העונה על המחזה<ref></ref>.
* אביב מתעורר - גרסה עברית בתרגומו של שמעון לוי למחזה של המחזאי הגרמני פרנק ודקינד (1987, החאן הירושלמי)<ref></ref>

== חיים אישיים ==
בשנות ה-70 הייתה נשואה ליאיר הרבסט, ולאחר גירושיהם הייתה זוגתה של המחזאית האמריקאית ג'ואן שנקר בזמן שגרה בניו יורק.

בגיל 46 שמה קץ לחייה. אחיה זאב, שהיה צעיר ממנה ב-4 שנים, מת גם הוא שלושה חודשים לאחר התאבדותה. הסיפור "רדופים" של יגאל סרנה, בן כיתתו של האח, מבוסס על דמויותיהם של אסתר וזאב<ref></ref>.

== הערות שוליים ==

קטגוריה:במאיות תיאטרון ישראליות
קטגוריה:להט"ביות ישראליות
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:בוגרות בית החינוך ע"ש א"ד גורדון
קטגוריה:פמיניסטיות ישראליות
קטגוריה:במאים להט"בים
קטגוריה:להט"בים ישראלים
קטגוריה:פמיניסטים ישראלים
קטגוריה:מתרגמות ישראליות
קטגוריה:בוגרי בית החינוך ע"ש א"ד גורדון
קטגוריה:מורים למשחק בישראל
קטגוריה:מורות למשחק בישראל
קטגוריה:סגל סמינר הקיבוצים
קטגוריה:מתאבדים ישראלים
קטגוריה:מתאבדות ישראליות
קטגוריה:מתרגמים מאנגלית לעברית
קטגוריה:מתרגמות מאנגלית לעברית
קטגוריה:ישראליות שנולדו ב-1948
קטגוריה:ישראלים שנולדו ב-1948
קטגוריה:ישראליות שנפטרו ב-1994
קטגוריה:ישראלים שנפטרו ב-1994
פיגוע הדריסה בדרום תל אביב (2011)

פיגוע הדריסה בדרום תל אביב היה פיגוע דריסה שבוצע בדרום תל אביב ביום הנכבה, 15 במאי 2011, בו נרצח יהודי אחד ונפצעו 17 אנשים בכביש 461.

==הפיגוע==
בצוהרי 15 במאי 2011 נסע המחבל, אסלאם אברהים איסא, מכפר קאסם, במשאית בכביש 461 בשדרות בר לב, תוך כדי שהוא צועק אללה אכבר דרס 18 אנשים, מהם נפטר מפצעיו אחד הפצועים, אביב מורג בן 29 מגבעתיים.
==לאחר הפיגוע==
ב-14 בנובמבר 2012 נגזר על המחבל מאסר עולם ועוד 40 שנות מאסר, ב-1 בנובמבר 2011 שם קץ לחייו אביו של אביב מורג.

==ראו גם==
* הפיגוע במועדון האומן 17 בתל אביב (2011)

==קישורים חיצוניים==
* 
* 

==הערות שוליים==

דרום תל אביב
דרום תל אביב
דרום תל אביב
קטגוריה:טרור ערבי בישראל
דרום תל אביב
Heels (סדרת טלוויזיה)

Heels היא סדרת טלוויזיה אמריקאית מסוגת הדרמה המשכית שעלתה לשידור ב-15 באוגוסט 2021 ברשת Starz. היא נוצרה על ידי התסריטאי והמפיק מייקל וולדרון. הסדרה מתמקדת במשתתפים במופע היאבקות מקצועית ומככבים בה סטיבן אמל שמוכר בעיקר מהסדרה החץ ואלכסנדר לודוויג שמוכר בעיקר מהסדרה ויקינגים.

שם הסדרה מבוסס על המושג "Heel" מעולם ההיאבקות המקצועית שמשמעותו מתאבק שמגלם את תפקיד האנטגוניסט ("הדמות הרעה") ומהווה את יריבו של ה"Face", המתאבק שמגלם את תפקיד הפרוטגוניסט ("הדמות הטובה").

בנובמבר 2021 הסדרה חודשה לעונה שנייה.

== תקציר העלילה ==
לאחר פטירתו של טום ספייד - היוצר של מופע היאבקות מתוסרט בעיר אמריקאית קטנה שבמדינת ג'ורג'יה - צמד בניו ממשיכים את דרכו. שניהם מככבים במופע כשהאח הבכור (ג'ק) גם אחראי על ניהול העסק, לרבות כתיבת התסריטים שקובעים את תוצאות הקרבות בזירה, והאח הצעיר (אייס) שואף לשדרוג מעמדו במופע. העובדה שג'ק הוא זה שמקבל את ההחלטות יוצרת מתיחות בינו לבין אייס שחש חוסר שביעות רצון.

== שחקנים ודמויות ==
* סטיבן אמל בתור ג'ק ספייד. מתאבק ומנהל המופע. האח הבכור.
* אלכסנדר לודוויג בתור אייס ספייד. מתאבק. האח הצעיר.
* קלי ברגלנד בתור קריסטל טיילר. משתתפת במופע.
* מרי מקורמק בתור ווילי דיי. שותפתו העסקית של ג'ק.
* אליסון לוף בתור סטייסי ספייד. אשתו של ג'ק.
* רוקסטון גארסיה בתור תומאס ספייד. בנם של ג'ק וסטייסי.
* כריס באואר בתור ביל הנקוק "הפרוע". היה כוכב היאבקות מוכר שהפך לצייד כישרונות.
* אלן מלדונדו בתור רוסטר רובינס. מתאבק.
* דיוק דייוויס רוברטס בתור ביג ג'ים קיטצ'ן. מתאבק.
* טריי טאקר בתור בובי פין. מתאבק.
* מייק או'מאלי בתור צ'ארלי גולי. הבעלים של מופע היאבקות חדש בפלורידה.

== סקירה ==

== פיתוח ==
בפברואר 2017 הסדרה הייתה מצויה בפיתוח על ידי חברת ההפקה Paramount TV עבור רשת Starz. באוגוסט 2019 סטיבן אמל לוהק לתפקיד ג'ק ספייד. בספטמבר 2019 אלכסנדר לודוויג לוהק לתפקיד אייס ספייד. במאי 2021 הוכרז שהסדרה תעלה לשידור ב-15 באוגוסט 2021. בנובמבר 2021 הסדרה חודשה לעונה שנייה.

== קישורים חיצוניים ==
* 

* [https://www.youtube.com/watch?v=GnCOfUBfIOY סרטון] הנעימת פתיחה של הסדרה בערוץ יוטיוב הרשמי של רשת Starz.

== הערות שוליים ==

קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:היאבקות מקצועית
קטגוריה:תוכניות טלוויזיה באנגלית
Lento (שיר של טליה)

Lento (בעברית: לְהַאֵט) הוא שיר שהוקלט על ידי הזמרת-יוצרת המקסיקנית טליה, בהשתתפות הצמד הקובני חנטה דה סונה, מתוך אלבום האולפן החמישה עשר שלה, Valiente.<ref name=":0"></ref> השיר יצא לאור ב-27 בספטמבר 2018, על ידי חברת התקליטים סוני מיוזיק לטין, כסינגל השלישי מתוך האלבום.<ref name=":0" />

השיר הגיע למקום הרביעי במצעד השירים הטרופיים.<ref name=":1"></ref>

== רקע וכתיבה ==
השיר נכתב על ידי חוליו רייס קופלו, אנדרס קסטרו, אדגר באררה, אלכסנדר דלגאדו, חורחה לואיס צ'סין, ג'ון ליאונה, עומר אלפננו, רנדי מלקולם וסרג'יו ג'ורג' והופק על ידי סרג'יו ג'ורג'.<ref name=":0" /> השיר הגיע למקום החמישי במצעד השירים הלטיניים הדיגיטליים והפך לשירה המצליח ביותר של טליה במצעד.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-47 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-28 בספטמבר 2018 בערוץ היוטיוב הרשמי של טליה.<ref name=":2"></ref> לאורכו של הקליפ ניתן לראות את טליה בורחת מצלמי פפראצי שרודפים אחריה, במטרה לצלם ולהסריט אותה. בהמשך לכך, היא מגיעה למסיבה המאורגנת בידי חנטה דה זונה ורוקדת ביחד עם השניים, כשהיא לבושה בבגדים שונים.<ref name=":2" />

נכון למאי 2022, מונה הצפיות של הקליפ עומד על למעלה מ-150 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|27 בספטמבר 2018
|הזרמת מוזיקה • הורדה דיגיטלית
|סוני לטין
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי טליה
קטגוריה:שירים בספרדית
קטגוריה:שירים שנכתבו על ידי אדגר באררה
קטגוריה:סינגלים בהוצאת סוני מיוזיק לטין
Mudanza de Hormiga

Mudanza de Hormiga הוא שיר שהוקלט על ידי הזמרת-יוצרת המקסיקנית מריה לאון , ביחד עם הזמרת-יוצרת המקסיקנית גלוריה טרווי.<ref name=":0"></ref> השיר יצא לאור ב-27 באוגוסט 2021, על ידי חברת התקליטים פרומטודו מקסיקו, כסינגל שלא מתוך אלבום; הוא סימל את שיתוף הפעולה הראשון בין השתיים.<ref name=":0" />

כאשר יצא הווידאו קליפ של השיר, הופנו כלפיו ביקורות רבות מטעם גופים שונים.<ref></ref><ref></ref><ref></ref>

== רקע וכתיבה ==
השיר נכתב על ידי גלוריה טרווי, מרסלה דה לה גרזה, מריה לאון ויופרד והופק על ידי האחרון גם כן.<ref name=":0" /> בתחילת השיר, שרות השתיים על פרטי לבוש שונים ("שמלה צהובה", "נעלי הליכה") ובהמשך מתארות את הכמיהה שלהן לחיות לצד בחיר ליבן. בחלק מסוים, הן מצהירות כי בשביל אותו האחד הן ישנו את שם המשפחה שלהן.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-27 באוגוסט 2021 בערוץ היוטיוב הרשמי של מריה לאון.<ref name=":0" /> בתחילת הקליפ, ניתן לראות את פרטי הלבוש עליהם שרות השתיים. בהמשך לכך, ניתן לראותן רוקדות יחדיו. זאת, בנוסף לסצנות שונות המציגות אותן אורזות ופורקות ציוד אישי וסחורה. סצנה נוספת מציגה את לאון כשהיא על נדנדה עשויה פרחים.<ref name=":0" />

נכון לאפריל 2022, מונה הצפיות של הקליפ עומד על למעלה מ-11 מיליון צפיות.<ref name=":2"></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|27 באוגוסט 2021
|הזרמת מוזיקה • הורדה דיגיטלית
|פרומטודו מקסיקו
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
יוסף קסל

יוסף (ז'וזף) קסל (10 בפברואר 1898 – 23 ביולי 1979) היה עיתונאי וסופר צרפתי. היה חבר האקדמיה הצרפתית.

==ביוגרפיה==
קסל נולד למשפחה יהודית בווילה קלרה באנטרה ריוס שבארגנטינה. אביו היה רופא ממוצא ליטאי. בילדותו בין השנים 1905 ל-1908 באורנבורג שברוסיה, וב-1908 היגרה משפחתו לצרפת. למד ב-lycée Masséna בניס ובתיכון לואי הגדול בפריז.

קסל השתתף כטייס במלחמת העולם הראשונה, בה זכה באות ההצטיינות. הצטרף למפקדה הצרפתית בסיביר במלחמת האזרחים ברוסיה.

ב-1923 התפרסם הרומן שלו "הערבה האדומה" וקיבל פרס על קובץ סיפוריו "הלבבות הנקיים". הוא כתב בז’ורנל דה דיבא ובעיתונים אחרים, והיה ממייסדי השבועון הצרפתי גריגואר . טייל ברחבי העולם, ולאחר ביקורו בארץ־ישראל, פרסם את "ארץ האהבה" (Terre d’Amour) ב-1927.

היה טייס גם מלחמת העולם השנייה אז לחם במסגרת צרפת החופשית. קסל כתב מספר ספרים ורומנים, שחלקם עובדו בהמשך לקולנוע בהם יפהפיית היום (Belle de Jour; שעובד לקולנוע על ידי לואיס בוניואל ב-1967). ב-1943 הוא ואחיינו מוריס דרואון תרגמו לצרפתית את שיר הפרטיזנים Chant des Partisans של המשוררת הרוסיה אנה מרלי . השיר היה להמנון הלא רשמי של צבא צרפת החופשית במלחמת העולם השנייה.

קסל נבחר לאקדמיה הצרפתית ב-1962.

הוא נפטר ממפרצת ב-23 ביולי 1979 בקומונה בעמק האואז ונקבר בבית הקברות מונפרנאס בפריז. פרס יוסף קסל על שמו מוענק מדי שנה לספרים צרפתיים. הוא היה אביה של ניקול קסל.

== האריה ==
בספר האריה מסופר בגוף ראשון על הילדה הלבנה פטריסיה, גיבורת הספר, שגדלה בשמורת טבע ויוצרת קשרים מיוחדים עם כלל בעלי החיים ובמיוחד עם האריה שגידלה במשך מספר שנים עוד מהיותו גור זעיר, אשר מציית להוראותיה. הילדה בקיאה גם במנהגי השבטים האפריקניים שנודדים בסביבה היא מסרבת לצאת ללימודים בפנימייה למרות מאמצי הוריה, האב האחראי על השמורה ואשתו שמתגעגעת לחיים בפריס. 

הספר עוסק ביחסים המורכבים בתוך המשפחה הגרעינית, ביחסים בין האדם הלבן לאדם השחור, ובין האדם לטבע. הסיפור מושך ומעניין ושפתו יפה מאוד עד שמגיע לסופו הטרגי הצפוי. על הספר זכה המחבר בפרס גונקור לספרות.

==ספריו שתורגמו לעברית==
* 
* 
* צבא הצללים
** 
** 
* האריה
** 
** 
* 
* 

==קישורים חיצוניים==

* 
* 
* 

==הערות שוליים==

קטגוריה:סופרים צרפתים
קטגוריה:יהודים חברי האקדמיה הצרפתית למדעים
קטגוריה:אישים ממוצא יהודי-ליטאי
קטגוריה:קצינים גדולים בלגיון הכבוד
קטגוריה:צרפתים שנולדו ב-1898
קטגוריה:צרפתים שנפטרו ב-1979
אלברט בויד

אלברט ג. בויד (באנגלית: Albert G Boyd; 22 בנובמבר 1906 – 18 בספטמבר 1976) היה מייג'ור גנרל ומחלוצי טיסות הניסוי בארצות הברית. במהלך 30 שנות הקריירה שלו, הספיק בויד לטוס כ-23,000 שעות טיסה על כ-723 סוגי מטוסים שונים. כשפרש בשנת 1957, הספיק כבר לבחון ולטוס על כל מטוס שהיה קיים בקטלוג כלי הטיס של חיל האוויר של ארצות הברית, החל מכלל סוגי המבצעיים ועד לאב-טיפוסים למיניהם.

למשך עשור שלם, משנת 1947 עד 1957 הטיס ואישר בויד כל דגם מטוס שהוזמן על ידי החיל. כשפרש, תרומתו היוצאת דופן של בויד זיכתה אותו בכינויים: "אבי טיסת הניסוי המודרנית", "טייס הניסוי מספר אחת בעולם" ועוד.

בין פרויקטיו ותפקידיו הידועים:
* ראש אגף הניסוי בסיס חיל האוויר רייט פטרסון
* מפקד בית הספר לטייסי ניסוי
* מפקד אגף טיסות הניסוי בבסיס חיל האוויר אדוארדס
* מפקד מרכז הפיתוח האווירי רייט (בפיקודו, צ'אק ייגר היה לאמריקאי הראשון להטיס את מטוס המיג-15 באוקינאווה במסגרת מבצע מולה).
* סגן מפקד מטה מערכת הנשק, פיקוד מחקר ופיתוח אווירי
* הגנרל המפקד של בסיס אדוארדס
ב-19 ביוני 1947 הטיס בויד את אב-הטיפוס של השוטינג סטאר P-80, ה-P-80R והגיע איתו למהירות שיא של 1,004 קמ"ש, שיא שנשבר רק מספר חודשים לאחר מכן, כשצ'אק ייגר שבר את מחסום הקול (מאך 1) עם מטוס הבל X-1 שלו. באותה תקופה השיא נחשב לרשמי, אף על פי ששלוש שנים לפני כן, עוד בשנת 1944 במהלך מלחמת העולם השנייה הצליחו מטוסי Me-163 ו-262 להגיע למהירויות דומות ואף יותר, אך שיאים אלו מעולם לא נחשבו לרשמיים.

בויד הוביל את תוכנית הבל X-1 והיה זה שבחר יחד עם סגנו, אל"ם פרד אסקאני את צ'אק ייגר להיות זה שישבור את מחסום הקול.

בויד מת ב-18 בספטמבר 1976. הוא ואשתו אנה לו (1907–1981) נקברו בבית הקברות הלאומי בארלינגטון.

== הוקרה ==
במהלך שירותו עוטר בויד במספר מדליות:
* פרס אוקטב שנוט
* לגיון ההצטיינות
* צלב התעופה המצוינת
* מדליית השירות המצוין
* גביע אייר פאוור
* פרס שילינג
* מדליית האווירונאוטיקה
* Brevet Militarire de Pilote d'Aviation
* טיילת הכבוד של תעופה וחלל

==קישורים חיצוניים==

* [http://www.arlingtoncemetery.net/albert-boyd.htm אתר לא רשמי של אלברט בויד]
* [https://web.archive.org/web/20101214035717/http://cityoflancasterca.org/index.aspx?page=209#boyd ביוגרפיה]
* [https://web.archive.org/web/20100412052133/http://www.af.mil/information/bios/bio.asp?bioID=4759 ביוגרפיית חיל האוויר]

== לקריאה נוספת ==
* צ'אק ייגר ולאו ג'נוס. ייגר: אוטוביוגרפיה מאת גנרל צ'אק ייגר (1985), תרגם רמי בנימיני, הוצאת "מטר" משרד הביטחון - הוצאה לאור, 1986. .

==הערות שוליים==

קטגוריה:טייסי ניסוי אמריקאים
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי צלב התעופה המצוינת (ארצות הברית)
קטגוריה:אמריקאים מעוטרי אות לגיון ההצטיינות
קטגוריה:גנרלים בחיל האוויר של ארצות הברית
קטגוריה:אמריקאים שנולדו ב-1906
קטגוריה:אמריקאים שנפטרו ב-1976
הטקטקים

הטקטקים (באנגלית: Animal Mechanicals) היא סדרת טלוויזיה מונפשת קנדית לילדים שנוצרה על ידי ג'ף רוזן. הסדרה הופקה על ידי חברת Halifax Film בשיתוף עם CBC.

הסדרה שודרה במקור ב-1 בספטמבר 2008 בערוץ CBC Television. בישראל הסדרה שודרה בדיבוב לעברית בשנת 2011 בערוץ הופ!. הסדרה היא בת 3 עונות ו-73 פרקים באורך 22 דקות.

שיר הפתיחה של הסדרה בעברית בוצע על ידי דן קיזלר.

== עלילה ==
הסדרה עוקבת אחר חמש חיות רובוטיות עם כישרון ויכולת משלהן, היוצאות בכל פרק לפתור בעיות שונות באיים שונים בעזרת חברות, תמיכה ושיתוף פעולה.

== דמויות ==

* רקס (Rex): דינזואור ירוק, יכול להפוך להכלאה בין מלגזה, טרקטור ומחפר. יש לו אובססיה לאוכל.
* קרן פלא (Unicorn): חד קרן (מכך הגיע שמה באנגלית) ורודה, יכולה לעוף, ליצור מערבולת ולזרוק ברק.
* דרקונו (Komodo): לטאת כוח אדום, זנבו יכול להפוך למבחר רב של כלי עבודה כגון: פטיש, ארבעה מכלי העבודה שלו מופיעים מעל ראשו כשהוא מקבל סחרחורת יחד עם כמה כוכבים. ולעיתים מזנבו גם יוצאים דברים שהוא לא צריך כגון: דובי, סוכריה, כריך וברווז גומי.
* עכברונת (Mouse): עכברה (מכך הגיעה שמה) צהובה, חברתה הטובה ביותר של קרן פלא יכולה לרוץ מהר. היא הקטנה ביותר בחבורה מה שגורם לקרן פלא להתייחס איתה כאחותה הקטנה. והיא אמיצה אבל קצת פחדנית.
* אוינג בוינג (Sasquatch): ביגפוט כחול, הוא חזק ויכול להתימתח ולעיתים הוא החתיך בחבורה. אוינג בוינג אלרגי לאגסי אוויר ומפחד מגבהים.
* טורבו טריקי (Island owl): ינשופה, היא האחראית על המשימות בשביל הטקטקים. יש לה מסך טלוויזיה ואז היא הופך לאי אליו היא שולחת את הטקטקים. והיא לא מופיעה בגרסה המחודשת, אלא עם כן בפרק 8 של הסדרה המחודשת היה קטע בו רקס ואוינג בוינג קיבלו סחרחורת ו 6 טורבו טריקים הסתובבו מעל ראשם.
* שאר הדמויות המופיעות בתוכנית הם בעיקר הדמויות להם עוזרים הטקטקים יש להם הופעות בפרק אחד בלבד כגון: הארנבים הטקטקיים, ליוויתן ספינת האוויר, הפינגוונים הבבושקות, הדינוזאור הטקטקיי ועוד.

== מדבבים ==
הדיבוב העברי בוים על ידי ליאור סול, והופק על ידי אסנת סדן.
{| class="wikitable plainrowheaders" style="text-align:center;"
! |שם הדמות
! |מדבב/ת באנגלית
! |מדבב/ת בעברית
|-
|רקס
|ג'ים פאולר
|מולי שולמן
|-
|קרן פלא
|לאה אוסטרי
|דקלה הדר
|-
|דרקונו
|שאנון לינץ'
|דן קיזלר
|-
|אוינג בוינג
|איאן מקדוגל
|גלעד קלטר
|-
|עכברונת
|אביגיל גורדון
|עדן גמליאל
|-
|טורבו טריקי
|לינור זאן
|מייה קדוש
|}

== סקירת הסדרה ==

== קישורים חיצוניים ==

* 

קטגוריה:סדרות טלוויזיה קנדיות לילדים
קטגוריה:סדרות הרפתקאות קנדיות לילדים
קטגוריה:סדרות ערוץ הופ!
קטגוריה:סדרות טלוויזיה לילדים
שאנדור אדלר (רב)

שאנדור אדלר (בהונגרית: Adler Sándor; מקום לא ידוע, 1846 – פקש, 1894) היה הרב הראשי של העיר פקש בממלכת הונגריה של האימפריה האוסטרו-הונגרית.

== ביוגרפיה ==
אין תיעוד מדויק על מקום הולדתו של הרב שאנדור אדלר, כמו כן אין מקורות על מקום לימודיו והסמיכה לרבנות שלו. ידוע שהמקום הראשון בו פעל כרב היה העיירה יאנושלמה במחוז באץ'-קישקון, והמרכז של נפת יאנושהלמה. יהודים התיישבו בעיירה ב-1840 והתפרנסו ממסחר ומלאכה. הקהילה התארגנה ב-1850 עם ייסוד החברה קדישא ובניית בית הכנסת. אגודת הנשים טיפלה בפעולות סעד והיו במקום מוסדות חינוך עממיים. מספר היהודים הצדיק מישרת רב וכך בשנות ה-70 של המאה ה-19 התחיל אדלר לפעול בעיירה.

=== מישרה בעיר פקש ===
ממישרתו זו הוזמן הרב אדלר להיות יו"ר מושב הרבנות של הקהילה האורתודוקסית של פקש. כאשר נפטר במקום הרב המפורסם יואל אונגר בשנת 1886, בחרה הקהילה את חתנו, הרב סופר זוסמן מהעיר קישקונהלש, כיורשו. בכך התפצלה הקהילה היהודית במקום וחלק מקהילת האם האורתודוקסית בחר באדלר כרב קהילת הסטטוס קוו אנטה שהוקמה במקום. (בעוד הקהילה האורתודוקסית ההונגרית פנתה לכיוון החרדי והקהילה הניאולוגית ההונגרית פנתה לקו הליברלי, קהילת הסטטוס קוו אנטה לא שינתה דבר מהיהדות של מאות השנים הקודמות והמשיכה את דרכה כרגיל. אדלר החזיק בתפקידו החדש הזה כרב הראשי של העיר במשך שמונה שנים עד מותו. הוא נקבר בבית הקברות היהודי בעיר פקש (חלקה 1, שורה 1, קבר 75).<ref>[http://www.oroklet.hu/bent.php?nyelv=2&igy=&kmod=5&tkod=0104&parcella=1&sor=1&sir=75&szuletes=1846&elhalaloza=1894&nev=Adler%20S%E1ndor&prefix=&gmail=szenczinsky@gportal.hu&gnev=szenczinsky%20katalin&glakhely=buda&gid=xid Adler Sándor]. Öröklét. Hozzáférés ideje: 2016. május 12.</ref>

=== משפחתו ===
בתו מריה אדלר הפכה לימים לאמו של הרב והמלומד הידוע אלכסנדר שייבר (בלשן, מזרחן, חוקר היהדות, הפולקלור והספרות היהודית, מראשי הקהילה היהודית בהונגריה לאחר מלחמת העולם השנייה שניהל את בית המדרש לרבנים בבודפשט במשך כ-35 שנה). אמו נרצחה בשואה בשנת 1944 בבית הזכוכית בפריצה פרועה ורצח ללא הבחנה של אנשי מפלגת צלב החץ.

== לקריאה נוספת ==
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0017.html שאנדור אדלר].
* [http://dictionary.sensagent.com/Adler_Sándor/hu-hu/ הרב שאנדור אדלר] באתר sensagent

== קישורים חיצוניים ==
* [https://izraelinfo.com/2021/09/17/scheiber-sandor-emlekezete/ izraelinfo - לזכרו של הרב] אלכסנדר שייבר
== הערות שוליים ==

קטגוריה:יהודים הונגרים
קטגוריה:רבנים הונגרים
קטגוריה:רבנים אורתודוקסים
קטגוריה:הונגרים שנולדו ב-1846
קטגוריה:הונגרים שנפטרו ב-1894